CELEX: 32021D0047
Language: lt
Date: 1611187200000
Title: Tarybos sprendimas (ES) 2021/47 2021 m. sausio 21 d. kuriuo pakeičiamas Sutarties dėl Europos Sąjungos veikimo 255 straipsnyje numatyto komiteto narys

2021 1 22   
               
               
                  LT
               
               
                  Europos Sąjungos oficialusis leidinys
               
               
                  L 21/1
               
            
         TARYBOS SPRENDIMAS (ES) 2021/47
         2021 m. sausio 21 d.
         kuriuo pakeičiamas Sutarties dėl Europos Sąjungos veikimo 255 straipsnyje numatyto komiteto narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 255 straipsnio antrą pastraipą,
         atsižvelgdama į 2020 m. gruodžio 2 d. Teisingumo Teismo pirmininko iniciatyvą,
         kadangi:
         
                     (1)
                  
                  
                     pagal Sutarties dėl Europos Sąjungos veikimo 255 straipsnio pirmą pastraipą buvo įsteigtas komitetas, kuris, prieš valstybių narių Vyriausybėms skiriant Teisingumo Teismo ir Bendrojo Teismo teisėją ir generalinį advokatą, pateikia nuomonę dėl kandidatų tinkamumo eiti tas pareigas (toliau – Komitetas);
                  
               
                     (2)
                  
                  
                     Komitetą sudaro septyni asmenys, parenkami iš buvusių Teisingumo Teismo ir Bendrojo Teismo narių, nacionalinių aukščiausiųjų teismų narių ir pripažintos kompetencijos teisininkų, iš kurių vieną siūlo Europos Parlamentas;
                  
               
                     (3)
                  
                  
                     sprendimais (ES, Euratomas) 2017/2262 (1) ir (ES) 2020/539 (2) Taryba paskyrė septynis Komiteto narius laikotarpiui, kuris baigiasi 2022 m. vasario 28 d.;
                  
               
                     (4)
                  
                  
                     2020 m. vasario 11 d. laišku Simon BUSUTTIL, Europos Parlamento pasiūlytas Komiteto narys, informavo Tarybą apie savo atsistatydinimą iš pareigų;
                  
               
                     (5)
                  
                  
                     2020 m. lapkričio 26 d. Europos Parlamento pirmininkas informavo Teisingumo Teismo pirmininką apie Europos Parlamento pageidavimą Komiteto nare skirti Julia LAFFRANQUE;
                  
               
                     (6)
                  
                  
                     2020 m. gruodžio 2 d. laišku Teisingumo Teismo pirmininkas pasiūlė vietoj Simon BUSUTTIL į Komiteto nario vietą likusiam kadencijos laikui paskirti Julia LAFFRANQUE laikantis Komiteto darbo tvarkos taisyklių, išdėstytų Tarybos sprendimo 2010/124/ES (3) priede, 3 punkto,
                  
               PRIĖMĖ ŠĮ SPRENDIMĄ:
         
            1 straipsnis
            Julia LAFFRANQUE skiriama Sutarties dėl Europos Sąjungos veikimo 255 straipsnyje numatyto komiteto nare laikotarpiui, kuris baigiasi 2022 m. vasario 28 d.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. sausio 21 d.
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  2017 m. gruodžio 4 d. Tarybos sprendimas (ES, Euratomas) 2017/2262, kuriuo skiriami Sutarties dėl Europos Sąjungos veikimo 255 straipsnyje numatyto komiteto nariai (OL L 324, 2017 12 8, p. 50).
         
            (2)  2020 m. balandžio 15 d. Tarybos sprendimas (ES) 2020/539, kuriuo pakeičiamas Sutarties dėl Europos Sąjungos veikimo 255 straipsnyje numatyto komiteto pirmininkas (OL L 122, 2020 4 20, p. 1).
         
            (3)  2010 m. vasario 25 d. Tarybos sprendimas 2010/124/ES dėl Sutarties dėl Europos Sąjungos veikimo 255 straipsnyje numatyto komiteto darbo tvarkos taisyklių (OL L 50, 2010 2 27, p. 18).